पाएं अपने शहर की ताज़ा ख़बरें और फ्री ई-पेपरडाउनलोड करें
हरियाणा, दिल्ली, राजस्थान, उत्तर प्रदेश और पंजाब सहित कई राज्यों की पुलिस के लिए परेशानी का सबब बना कुख्यात गैंगस्टर सूबे गुर्जर आखिरकार पुलिस के हत्थे चढ़ गया। दिल्ली एयरपोर्ट के नजदीक से स्पेशल टास्क फोर्स हरियाणा की टीम ने शनिवार सुबह गैंगस्टर सूबे गुर्जर को गिरफ्तार किया। बार गुर्जर गांव का रहने वाला गैंगस्टर सूबे गुर्जर हत्या, हत्या के प्रयास, लूट, डकैती, अपहरण, फिरौती सहित 30 से अधिक मामलों आरोपी है। कई संगीन मामलों के चलते गुड़गांव पुलिस ने 5 लाख रुपए का इनाम घोषित कर रखा था। पिछले कुछ सालों के दौरान जितनी भी वारदात गुड़गांव और आसपास के इलाके में हुई अधिकतर में गैंगस्टर सूबे गुर्जर ही आरोपी बताया जा रहा है। रेवाड़ी स्थित पुष्पांजलि अस्पताल में डेढ साल पहले गोली चलाई गई थी, इस मामले में भी गैंगस्टर आरोपी है।
अपनी वारदातों के चलते हरियाणा सहित कई राज्यों की पुलिस के लिए गैंगस्टर सूबे गुर्जर सिरदर्द बना हुआ था। फिलहाल सूबे गुर्जर को हरियाणा का सबसे कुख्यात गैंगस्टर माना जा रहा था। सूबे गुर्जर की प्रॉपर्टी को नीलाम करने के लिए मार्च महीने प्रक्रिया शुरू की थी, लेकिन गैंगस्टर के खौप से उसकी प्रॉपर्टी का खरीददार सामने नहीं आया था। ऐसे में अधिकारी वापस लौट गए थे।
हत्या के प्रयास, फिरौती, रंगदारी, लूट सहित कई मामलों के लिए कुख्यात गैंगस्टर सूबे गुर्जर को पकड़ने के लिए पिछले कई वर्षों से गुड़गांव पुलिस क्राइम ब्रांच की सभी टीमें लगी हुई थीं। उसके ऊपर पांच हजार लाख रुपए का इनाम भी घोषित था। इससे पहले फरवरी, 2019 के दौरान उसकी संपत्ति जब्त करने की कार्रवाई शुरू की गई थी तो परिजनों ने स्टे ले लिया था।
पिछले कुछ सालों से गांव बार गुर्जर निवासी सूबे गुर्जर का गुड़गांव ही नहीं बल्कि आसपास के इलाकों में आतंक है। टॉप-10 मोस्ट वांटेड की सूची में सूबे गुर्जर का नाम सबसे ऊपर था। इसके पीछे स्पेशल टास्क फोर्स की टीम भी लगी हुई थी।
30 से अधिक हत्या व अन्य मामलों में आरोपी
कुख्यात गैंगस्टर सूबे सिंह के खिलाफ गुड़गांव सहित आसपास के जिलों में 30 से अधिक मामले दर्ज हैं। साल 2018 के दौरान गांव मानेसर निवासी सुमेर यादव नंबरदार की हत्या में भी उसकी भूमिका सामने आई। थी। इससे पहले गांव ततारपुर के पूर्व सरपंच संजय प्रधान की हत्या में भी सूबे गुर्जर का ही नाम सामने आया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva hin_Deva awa_Deva zho_Hant eng_Latn